বিষেরবাঁশী ডেস্ক: আসন্ন একাদশ জাতীয় সংসদ নির্বাচনকে সামনে রেখে ক্ষমতাসীন আওয়ামী লীগ জাতীয় নির্বাচন পরিচালনা কমিটি-২০১৮ গঠন করেছে। আওয়ামী লীগ সভাপতি প্রধানমন্ত্রী শেখ হাসিনাকে চেয়ারম্যান, উপদেষ্টা পরিষদ সদস্য হোসেন তওফিক ইমামকে কো-চেয়ারম্যান এবং সাধারণ সম্পাদক ওবায়দুল কাদেরকে সদস্যসচিব করে এ কমিটি গঠিত হয়েছে। আওয়ামী লীগের দফতর সম্পাদক আবদুস সাবহান গোলাপ স্বাক্ষরিত প্রেস বিজ্ঞপ্তিতে সোমবার এ তথ্য জানানো হয়। প্রেস বিজ্ঞপ্তিতে বলা হয়, নির্বাচন পরিচালনা কমিটির অন্যান্য সদস্যরা হলেন- আওয়ামী লীগের উপদেষ্টা পরিষদ, কেন্দ্রীয় কার্যনির্বাহী সংসদ ও সহযোগী সংগঠনের সভাপতি এবং সাধারণ সম্পাদক।